For præcis 25 år siden blev 'World Wide Web' offentligt tilgængeligt. Meget er sket siden da, se bare billederne.

Den 6. august 1991 blev 'World Wide Web' eller 'WWW' offentligt tilgængeligt, da briten Tim Berners-Lee lancerede det første website.

Denne dato markerede derfor også debuten for WWW som en offentligt tilgængelig tjeneste på internettet - nye brugere kunne dog først få adgang den 23. august.

Skulle løse problemerne med informationen

'World Wide Web' var et forslag fra Tim Berners-Lee i 1989.

Forskellen på World Wide Web og internettet World Wide Web er et hypertekst-system, der formidles via internettet. Internettet er den fysiske base for WWW. WWW er et slags program der kører ovenpå internettet, men som giver os mulighed for at opleve tekst, lyd, billeder og video i en webbrowser, der bruger Internet til at hente informationerne med.

Det skulle bruges til at løse problemerne med at håndtere og dele meget store mængder af information ved hjælp af hypertekst og internettet.

I løbet af 1991 bredte 'World Wide Web' sig i Europa, og ved årets udgang var den første webserver uden for Europa i drift.

World Wide Web blev første gang præsenteret på CERN af briten Tim Berners-Lee Foto: Scanpix

Samme sprog i dag som i 1991

Fra starten af internettets levetid blev det opbygget af 'HyperText Markup Language' bedre kendt af nogen som HTML.

Dette er det samme 'sprog', som hjemmesider stadig kodes i i dag.

Nedenfor kan du få et kort tilbageblik på udstyr og hjemmesider fra de første 10 år af World Wide Webs levetid.